# Leyla Hussein

Leyla Hussein, somalieraz: Leyla Xuseen (Somalia, 1980 ) psikologo, psikoterapeuta eta aktibista sozial britainiarra da. Dahlia proiektuaren, Daughters of Eve erakundearen sortzaileetako bat eta Hawa's Haven-eko zuzendari nagusia. 2020an, Hussein St Andrews Unibertsitateko Errektore hautatu zuten, 600. urteko unibertsitatearen lehen emakume errektorea.

## Biografia

1980an Somalian jaio eta urte gutxiren buruan Erresuma Batura joan zen bizitzera. Thames Valley Unibertsitatean ikasi zuen eta bertan Aholkularitza Terapeutikoan lizentziatu zen.
Hamar urtez lan egin zuen ugalketa osasunaren inguruko dibulgazioa egiten. Waltham Forest-eko African Well Women Clinic-en lan egin zuen, Erresuma Batuko emakumeen genitalen mutilaziotik bizirik atera zirenekin elkarlanean. Leyla Hussein-ek NAZ London proiektuan ere lan egin zuen sexu-osasuneko aholkulari gisa, GIBak eta HIESak jotako somaldarrekin lanean.
2010ean, Nimco Ali eta Sainab Abdirekin batera, Daughters of Eve sortu zuten. Irabazi-asmorik gabeko emakumeen genitalen mutilazio inguruan sentsibilizatzeko. Hussein bera MGFtik bizirik atera zen. Gainera, Hawa's Haven-eko zuzendari exekutiboa da. Dahlia's Project laguntza-terapia taldea ere zuzentzen du, Manor Garden Health Advocacy Project-ekin batera sortu zena. The Girl Generation-en enbaxadore globala da.
2013an, Husseinek The Cruel Cut aurkeztu zuen, dokumental aitzindari bihurtu zen, Britainia Handiko FGMari aurre egiteko politikak eta legeak aldatzen lagundu zuena. Ondoren, Barbara Miller zinemagile suitzarrak zuzendutako #Female Pleasure dokumentalaren bost protagonistetako bat izan zen, 2018an Locarnoko Jaialdian estreinatu zena.
END FGM-Europako kanpainako aholkularia izan zen, Amnesty International-ek lagunduta, Zipre, Vienako eta Londresko gobernuei hitz egin zien. Horrez gain, Hussein FGM Special Initiative Advisory Group eta Desert Flower Foundation-eko Aholku Taldeko administrazio kontseiluan dago, Waris Dirie-k finantzatutako ongintzazko erakundea. Londresko Naz Projecteko zuzendaritza batzordean ere egon zen.
2020an, Hussein St Andrews-eko Unibertsitateko errektore hautatu zuten, unibertsitate honetan kargu hori bete zuen lehen emakumea.

## Sariak eta Aitortzak

* 2019an Britainiar Inperioko Ordenako (OBE) ofizial izendatu zuten.
* 2014an Woman's Hour Power List-en seigarren postuan sailkatua.
* 2014an Red Magazinek emandako Woman of the Year Awards saria.
* 2014an Debbets 500 zerrenda.
* 2014an BAFTArako izendatua.
* 2013an BBC 100 Emakumeen Zerrendan sailkatua.
* 2012an True Honor Saria, Irango eta Kurduen Emakumeen Eskubideen Erakundeak emana.
* 2011an Emma Humphrey Saria,
* 2010eko Cosmopolitan Ultimate Campaigner Emakumearen Urteko Saria,
* 2008ko PCT Breaking Down Barriers Award,

## Erreferentziak

* ↑ «Leyla Hussein» Daughters of Eve.
* ↑ «HuffPost is now a part of Verizon Media» consent.yahoo.com.
* ↑ «Wayback Machine» web.archive.org 2014-10-06.
* ↑ Men 'must help stop female genital mutilation'. 2011-07-29.
* ↑ «Mujeres Bacanas | Leyla Hussein (1980)» Mujeres Bacanas 2020-10-05.
* ↑ «Lauren Laverne, Sadie Frost and Olivia Inge attend the Red Woman of» Evening Standard 2014-09-04.
* ↑ «La lucha de Leyla Hussein contra la mutilación genital femenina» Gatopardo 2019-07-22.
* ↑ «Manor Gardens is a multicultural, multi-ethnic health wellbeing community hub based in North Islington, London» manorgardenscentre.org.
* ↑ Leyla Hussein. 2017-01-31.
* ↑ «Review: #Female Pleasure» Cineuropa.org 6 August 2018.
* ↑ Leyla Hussein. Daughters of Eve.
* 1 2 Leyla Hussein. Huffington Post.
* ↑ «VAWG Panel members» www.cps.gov.uk.
* ↑ McGinty, Stephen. Leyla Hussein is relishing her role as first female rector at St Andrews University. ISSN 0140-0460..
* ↑ Pereira, Natalie. (2020-10-16). «Leyla Hussein elected as new Rector of The University of St Andrews» The Saint.
* ↑ British Association for Behavioural & Cognitive Psychotherapies. (May 2014). «Towards ending female genital mutilation» CBT Today 42 (2): 16–17..
* ↑ Powell, Emma. (4 September 2014). Lauren Laverne, Sadie Frost and Olivia Inge attend the Red Woman of the Year Awards. .
* ↑ Leyla Hussein. Daughters of Eve.
* ↑ Leyla Hussein. Huffington Post.
* ↑ «2014 Television Current Affairs | BAFTA Awards» awards.bafta.org.

## Ikus, gainera

* Emakumeen genitalen mutilazioa

## Kanpo estekak

* Leyla Hussein at TEDxCoventGardenWomen (TEDx Talks, 2014)
* Datuak: Q17386070
* Multimedia: Leyla Hussein / Q17386070